KEUR TERUG NA SKOOL SONDER OM TE VOEL ASOF JY 'N VAKANSIE NODIG HET
Maandag, 16 Julie 2018
Die vakansie was wonderlik, maar dit is tyd om jou akademiese reis voort te sit.
Terug skool toe wenke:
Die kans is groot dat jy gedurende die vakansie gereeld tyd saam met jou vriende spandeer het. Miskien het jy die tyd geneem om vriende van ander skole wat jy nie gereeld sien nie te besoek of dalk het jy 'n paar nuwe vriende hierdie vakansie gemaak. Neem die tyd om weer in te skakel by almal wat jy nie tydens jou breek gesien het nie. Hulle sal jou graag wil sien. As jy bekende gesigte by die skool sien sal jou brein outomaties die verbinding maak dat jy hier by die skool is om te leer en hulle is ook hier vir dieselfde rede. Onthou, hulle gaan deur dieselfde emosies van onsekerheid en opsien om terug te wees. Ten minste is dit iets wat julle reeds in gemeen het! Vertel hulle van jou vakansie en vra hulle uit oor hulle vakansie. Om op 'n goeie voet met jou klasmaats te wees, is nooit 'n slegte ding nie. Jy moet dalk later in die kwartaal vir hulle 'n guns vra. Dit gee jou ook die geleentheid om 'n studie-vriend te vind. Goeie vriende sal nie net jou sosiale lewe bevoordeel nie, maar kan ook help om jou punte te verbeter. Soek mense wat hardwerkend is. Jy hoef nie die slimste persoon in die klaskamer uit te soek nie. Net iemand wat toegewyd en aangenaam is om mee te wees. Dinge sal een of ander tyd moeilik raak en dit sal beslis help om iemand by jou te hê wat dieselfde uitdagings as jy in die oë staar. Hulle sal die ondersteuning netsoveel benodig. Dis immers waarvoor vriende daar is.
HOE OM NUWEJAARSVOORNEMENS OP TE STEL WAT JY WERKLIK KAN BEREIK
Die eerste Januarie is 'n opwindende tyd om Nuwejaarsvoorneme te maak. 'n Nuwe jaar beteken om nuwe ...
HOE OM DIE EERSTE DAG VAN 'N NUWE SKOOLJAAR AAN TE PAK
Die eerste dag van die skool kan uitdagend wees, maar soos Penelope Ward gesê het: "Vervang die vree...